Stella-moorde: Sharnelle se pa getuig | Netwerk24
Rowers oorval Stellenbosse predikantspaar
"Ons is dankbaar ons leef.".
Noodpersoneel beroof wat probeer help
Twee nooddienswerkers is Sondagaand in Winterveld, Pretoria, deur gewapende mans beroof terwyl hulle besig was om 'n pasiënt te behandel.
4 in arres ná vrou se lyk in puttoilet gevind is
Die oorskot van 'n vrou van Zamdela in die Vrystaat wat al weke lank vermis was, is in 'n puttoilet op 'n kerkperseel in die woonbuurt gevind.
Pienkvoet hou Ross besig in inperkingstyd
Die tyd van inperking van 21 dae is allesbehalwe een waar die Leeus- en Springbok-skrumskakel, Ross Cronjé, voete in die lug kan sit en die lewe rustig vat.
Ferrari-baas hoop korter seisoen red Grand Prix-2020
Mattia Binotto, Ferrari se renbaas, sê Formule Een kan Grand Prix-naweke verminder en daar kan tot in Januarie 2021 gejaag word as dit sou help om die seisoen te red nadat dit deur die Covid-19-pandemie gekelder is.
KYK: Blitsbokke se 2 blinkste wedstryde laaste jaar
Mis jy die vreugde – en naelkouery – wat die Blitsbokke jou die afgelope maande gebring het?
Hier het die ondersese kabels (weer) gebreek
Die impak van die gebreekte ondersese kommunikasiekabel wat Suid-Afrika met Europa verbind, behoort nie so erg te wees soos wat aanvanklik gevrees is nie.
Covid-19: Santam fynkam polis-bewoording
Santam is "dringend" besig om die bewoording van sy polisse na te gaan om te kyk hoe blootgestel hy is aan eise wat met die Covid-19-pandemie verband hou.
Transnet gee geboue vir kwarantyn en haweloses
Die staatsbeheerde vervoergroep Transnet het van sy geboue in Gauteng, die Vrystaat en KwaZulu-Natal beskikbaar gestel vir gebruik as huisvesting vir haweloses en as plekke van kwarantyn.
LUISTER: Covid-19 – vlermuise dalk nié vark in die verhaal
Terwyl die Covid-19-pandemie voortwoed, is navorsers steeds nie heeltemal seker hoe die virus sy ontstaan in mense gehad het nie. Dit beteken ook dat vlermuise nie noodwendig die spreekwoordelike vark in die verhaal is nie. Prof. Wanda Markotter, hoof van die sentrum vir virale soönose aan die Universiteit van Pretroria, verduidelik.
Covid-19: Waarom glo mense sekere teorieë?
Waarom neem teorieë en die vraag na alternatiewe geneesmiddels toe in tye soos nou met die Covid-19-pandemie, vra Jeremy Cohen.
Covid-19: Styf ingedruk in mekaar se asems
As jy WiFi en lopende water het, klink drie weke van afsondering nie te sleg nie. Maar wat gebeur met gesinne van vier wat drie weke lank 'n ruimte so groot soos 'n viermantent moet deel? Carla Lewis het Protea, 'n informele nedersetting in Bredell,
Bekendes se kreatiwiteit nié ingeperk
Suid-Afrikaners hou hulle met allerlei dinge besig gedurende die staat van inperking – van sop kook en aanlyn gedigte voorlees tot binnenshuise oefenprogramme.
Wêreldbekende teaters stroom gratis vertonings
Teaterliefhebbers kan binnekort van die mees vooraanstaande teatervertonings ter wêreld sien – terwyl hulle die inperkingsregulasies gehoorsaam.
'Hartebreker' vier duisendste
Die gewilde radiovervolgverhaal Hartebreker, 'n "koppietee-storie", se 1 000ste episode is Vrydag op RSG uitgesaai.
KYK: Wie gaan as 'Blitsbrein Junior' gekroon word?
Wat het Greta Thunberg, geelhoutbome en die Blou Bulle in gemeen? As jy vinnig op jou voete alles oor dié drie onderwerpe kan antwoord, is jy reeds effens op pad na 'n stukkie van die R45 000 wat op die spel is in Blitsbrein Junior se finale episode.
Jill Levenberg: 'Ek wou deel wees van dié luisterdrama'
"Ek het [luisterdramas] gemis en ek wou graag deel wees hiervan," vertel Jill Levenberg, beter bekend as Mymoena Samsodien in kykNET se sepie, Suidooster. Sy het spesiaal verlof ingesit by dié sepie om die rol van Veronica Ruiters in Sê maar so long te vertolk.
Stella-moorde: Sharnelle se pa getuig
Deur Susan Cilliers 25 November 2019 16:01
Ronnie Hough het sy tienerdogter se voete vasgehou terwyl sy broer, Louis, die tou om haar nek van 'n trapreling losgesny het.
Ronnie Hough, die vermoorde Sharnelle Hough se pa, Maandag in die hooggeregshof in Mmabatho waar hy getuig het. Agter hom sit Marna Engelbrecht se pa, Stefaans, en voor hom Xander Bylsma. Foto: Deaan Vivier
Ronnie het die 17-jarige Sharnelle se lyk stadig op 'n matras laat sak en "haar mooi daarop neergelê", het hy Maandag in die hooggeregshof in Mmabatho getuig.
"Ek kon sien sy leef nie meer nie."
Sharnelle was sy enigste biologiese kind. Sy is hangend aan die trapreling gekry ure nadat Xander Bylsma (21) haar en Marna Engelbrecht (16), haar boesemvriendin en Bylsma se kleinniggie, na bewering in die vroeë oggendure van 26 Mei 2018 vermoor het. Albei is verwurg.
Bylsma se verhoor weens die moorde in die Hoërskool Stella se meisieskoshuis het Maandag hervat. Adv. Johan Smit SC, vir die staat, het onder andere Christelle Jooste, destyds assistent-matrone van die koshuis, geroep om te getuig.
"Marna en Sharnelle was die enigste meisies wat op Vrydag 25 Mei in die koshuis agtergebly het omdat hulle die volgende oggend netbal in Koster sou gaan speel. Hulle het gevra ek moet nie die veiligheidshek by die meisieskoshuis sluit nie omdat iemand vir hulle klere gaan bring, maar hulle het nie gesê wie nie."
Daar was wel seuns in die seunskoshuis.
Smit wou by Jooste weet of dit nie haar plig was om seker te maak die hek is gesluit wanneer almal in die koshuis gaan slaap het nie. "Ja, maar ek het dit nie daardie aand gedoen nie. Ek en die koshuisvader by die seunskoshuis is die enigstes met sleutels vir die hek. Ek het omtrent 22:00 gaan slaap."
Xander Bylsma, wat verdink word van die moorde op Sharnelle Hough en Marna Engelbrecht, Maandag in die hooggeregshof in Mmabatho. Agter hom sit Sharnelle Hough se pa en stiefma, Ronnie en Anna.Foto: Deaan Vivier
Jooste het getuig toe sy die volgende oggend om 05:30 wakker word en Marna en Sharnelle kort daarna wou wakker maak, het sy "uit die hoek van haar oog" iets gesien.
"Toe ek opkyk, sien ek Sharnelle aan die trapreling (wat na die eerste vloer lei) hang. Ek het die koshuispa onmiddellik gaan roep en ons het die polisie gebel."
Kapt. Wynand Human, stasiebevelvoerder in Stella, wat eerste op die toneel aangekom het, het getuig hy het Sharnelle eerste aangetref.
Christelle Jooste was die assistent-matrone van die Hoërskool Stella se meisieskoshuis toe die moorde gepleeg is.Foto: Facebook
"Sy het aan die trapreling gehang met haar voete weerskante van een van die fietse wat op die grondvloer gestaan het. Dit het met die eerste oogopslag na selfmoord gelyk. Daar het 'n selfoon gelê op die eerste vloer waar die tou aan die trapreling vas was.
"Die meisies se twee enkelbeddens (in die koshuiskamer wat hulle gedeel het) was teenmekaar geskuif. 'n Bril en selfoon het op die vloer langs die een bed gelê. Die beddens was onopgemaak."
Human het getuig hulle het aanvanklik na Marna gesoek en haar eindelik in 'n badkamer op die grondvloer aangetref. "Sy het vooroor in 'n gehurkte posisie teen die bad se rand gelê. Daar was 'n belt of tou om haar nek. Ek het met my twee vingerpunte teen haar nek gevoel. Dit was koud en daar was geen polsslag nie. Sy was dood."
Adv. Sakkie Nel, die moordverdagte Xander Bylsma se regsverteenwoordiger. Foto: Deaan Vivier
Human het getuig daar het hare gelê in 'n gang naby die badkamer waar Marna gevind is. Lede van die polisie se plaaslike misdaadrekordsentrum het dít, die tou waaraan Sharnelle gehang het, die drasak waarmee Marna verwurg is, die selfone en die beddegoed in die meisies se kamer vir forensiese toetse gestuur.
Getuienis oor die uitslae hiervan moet nog aangehoor word.
Adv. Sakkie Nel, Bylsma se regsverteenwoordiger, wou by Jooste weet of sy geen geluide of 'n geskree gehoor het nie. Haar woonstel in die koshuis is enkele meters van die badkamer waar Marna gevind is.
"Ek het niks gehoor nie, ek sou gehoor het as daar geluide en 'n geskree was, al het ek geslaap."
Bylsma ontken steeds skuld en beweer hy is voorgesê en gedreig om 'n bekentenis af te lê en uitwysings te doen waarin hy erken het hy het Sharnelle opgehang en Marna versmoor. Regter Ronald Hendricks het dié bewysstukke egter in September vanjaar ná 'n binneverhoor voorlopig as getuienis in die hof toegelaat.
Marna EngelbrechtFoto: Verskaf
Sharnelle HoughFoto: Verskaf
Xander Bylsma Maandag in die hooggeregshof in Mmabatho by sy ouers, Mercia en Monté.Foto: Deaan Vivier